Axmed waxa uu Koonfur Afrika yimid Seddex sano ka hor waxaa ka soo kaxeeyayay soomaaliya ina adeerkiis oo ah ganacsade dukaaman ku leh Koonfur Afrika, Axmed waxa uu ahaa inta uusan Koonfur Afrika soo gelin arday dhigta jaamacad ku taal Muqdisho caasimadda dalka soomaaliya, waxuuna dhammaystay sanadka koobaad(first year), waxa uuna ka soo baxay dugsiga sare ee SYL, Axmed waxa uu ahaa markii u dhiganayay iskuulka nin aad waxbarashada uga fiican, waxbarashadeana jecel, hammi sare iyo hiigsarana lahaa, macaliimiintuna aad u jeclaayeen, sidoo kale ardaydu aad bay u ixtiraami jireen maadama uu ah nin akhlaaqad wanaagsan masuulna ah, sidoo kale aad ugu fiican la dhaqanka dadka, macaliimiintu way ku xisaabtami jireen marka ay casharada dhigayaan, waxa uu ah arday aysan ku margan su’aal macalin waydiiyay, xitaa mar marka qaar haddii uu farta taago marka macalin su’aal ardayda waydiiyo macalinku waxa uu oran jiray Axmed adigu ii kaadi, xilliyada imtixaanaadkana waxaa kala balansan jiray ardayda, si uu u caawiyo oo uu casharadii ay soo dhigteen uga celiyo, maadama uu ah nin asagu casharada si wacan iskaga xifdiya waqtigiisa inta badana geliya aqriska casharadiisa.
